9 
egyesületnek legbuzgóbb tagjai egymás után vagy eltávoztak 
mint pld. báró Mednyánszky elnök, vagy sajnos elhaltak mint 
pld. Gottl polgármester, ki Mednyánszkyt követte az elnöki 
széken, Schneller a kitűnő custos, és utána Steltzer, akkor 
valóban még csodálkozni lehet, hogy az egyesület általában 
fel nem oszlott, hogy voltak még egyesek, kik ilyen mostoha 
viszonyok között is szivósan ragaszkodtak hozzá, kik egy- 
magákban minden segitség és támogatás nélkül 
fenntartották azt, fenntartották a csereviszonyt, a tudományos 
érintkezést, a tudományos egyesületekkel és akadémiákkal, 
kik ritka kitartással őrködtek a muzeum és a könyvtár 
felett, kik azt növelték és gyarapították. Egyesületünk örök 
hálára van nekik lekötelezve első sorban dr. Kanka 
Károlynak, aki egymaga 5 évkönyvet szerkesztett, akinek 
szerénységénél csak a kötelességtudása nagyobb. 0 nógatta, 
ő bíztatta, ő serkentette és késztette tagtársait munkára, 
titkári jelentései pedig klassikus mintául szolgálhatnak. 
Kívüle, Pozsony város orvosi karának köszönheti az egyesület 
fennmaradását. A természettudományi előadások ugyanis 
mind ritkábbakká váltak, de annál gyakrabban tartott ülést 
az orvosi szakosztály úgy, hogy az utolsó években már 
tisztán csak az orvosok jöttek időközökben össze, hogy 
érdekesebb eseteiket megbeszéljék. így esett meg. hogy az 
1891-ben kiadott évkönyv már csupán csak ilyen orvosi ülé- 
sek jegyzőkönyveit tartalmazza. Ezekben a jegyzőkönyvekben 
már nyomát láthatjuk annak, mikép óhajtották a tagok az 
egyesületet úgy reformálni, hogy az tevékenységét minden 
irányban uj erővel kifejtse. Ezen reformtörekvéseknek nagy 
lendületet adott gróf Pálffy János, egyesületünknek eme 
kiváló jóakarója, aki sétatéri palotájában egy terjedelmes, 
több szobából álló lakást ingyen engedett át társulatunknak. 
Egy 1891. december 8-án megtartott rendkívüli közgyű- 
lésen elfogadták az uj alapszabályokat, melyeket dr. Do b 
rovits. dr. Eischer, dr. Schmid, dr. Velits és dr 
Zsigárdy tagokból álló bizottság dolgozott ki és a mely 
nek lényege az, hogy az egyesület, pozsonyi orvos- 
természettudományi egyesület elnevezés alatt uj 
címet kap, melynek két külön szakosztálya van, még pedig 
